ไฟแนนซ์ทูเดย์
...ช่วงนี้ขอเชิญชวนประชาชนชาวไทยไปร่วมลงนามถวายพระพรพระบาทสมเด็จพระเจ้าอยู่หัว ที่โรงพยาบาลศิริราชกัน เมื่อวาน โฆสิต ปั้นเปี่ยมรัษฎ์ นำคณะกรรมการและผู้บริหารธนาคารกรุงเทพ อาทิ เดชาตุลานันท์ ปิติ สิทธิอำนวย ก็ไปร่วมลงนามถวายพระพรด้วย ส่วนความคืบหน้าพระอาการก็ขอให้ติดตามแถลงการณ์สำนักพระราชวังดีที่สุด
7 ต.ค. 2557

...ช่วงนี้ขอเชิญชวนประชาชนชาวไทยไปร่วมลงนามถวายพระพรพระบาทสมเด็จพระเจ้าอยู่หัว ที่โรงพยาบาลศิริราชกัน เมื่อวาน โฆสิต ปั้นเปี่ยมรัษฎ์ นำคณะกรรมการและผู้บริหารธนาคารกรุงเทพ อาทิ เดชาตุลานันท์ ปิติ สิทธิอำนวย ก็ไปร่วมลงนามถวายพระพรด้วย ส่วนความคืบหน้าพระอาการก็ขอให้ติดตามแถลงการณ์สำนักพระราชวังดีที่สุด 
...สัปดาห์นี้เรื่องฮอตๆ ของกระทรวงการคลังจะกลายเป็นเรื่องไม่ฮอต เพราะ สมหมาย ภาษี รมว.คลัง จะควง ดร.ประสาร ไตรรัตน์วรกุลผู้ว่าฯแบงก์ชาติ และคณะผู้บริหารจากคลังและแบงก์ชาติไปร่วมประชุมประจำปีสภาผู้ว่าการธนาคารโลกและกองทุนการเงินระหว่างประเทศ ปี 2557 และการประชุมอื่นๆ ที่เกี่ยวข้อง ระหว่างวันที่ 9-12 ต.ค.นี้ ที่กรุงวอชิงตัน ดี.ซี. สหรัฐ 
...แต่วันที่ 8 ต.ค. ตลาดหลักทรัพย์แห่งประเทศไทย ร่วมกับบริษัทหลักทรัพย์ ภัทร ธนาคารแห่งอเมริกา และเมอร์ริล ลินช์ จัดงาน “Thai Forum” รมว.คลัง และผู้ว่าฯแบงก์ชาติ ไปพบผู้ลงทุนสถาบัน 60 ราย โดยขุนคลังจะปาฐกถาพิเศษเรื่องนโยบายด้านเศรษฐกิจ ส่วน ดร.ประสาร และ ดร.วิรไท สันติประภพ หนึ่งในซูเปอร์บอร์ดจะให้ข้อมูลแนวทางการสนับสนุนการเติบโตทางเศรษฐกิจของภาคตลาดเงินและหน่วยงานรัฐวิสาหกิจ
...พรุ่งนี้ขุนคลังสมหมาย จะบินไปนิวยอร์ก ถามเรื่องต่ออายุเอ็มดีเอ็กซิมแบงก์ จะตัดสินใจยังไง พี่หมาย บอกว่า ก่อนเครื่องบินจะออกค่อยตัดสินใจ หวังว่าสัปดาห์หน้ากลับมาจากเมืองนอกคงได้รู้ว่าขุนคลังจะว่าอย่างไร ว่าแต่ตั้งแต่วันนี้เป็นต้นไป คนิสร์ สุคนธมาน กรรมการผู้จัดการเอ็กซิมแบงก์ ยังต้องมาทำงานตามปกติหรือเปล่า ใครรู้บอกหน่อย 
...ช่วงนี้ ม.ร.ว.ปรีดิยาธร เทวกุล รองนายกฯ ด้านเศรษฐกิจ อาจจะเหงาไปบ้าง เพราะทีมงานไปประชุมต่างประเทศกันหมด แต่หม่อมอุ๋ยไม่ไปด้วย แม้ทางตลาดหลักทรัพย์ฯ จะเชิญให้ไปพบนักลงทุนต่างชาติด้วยตัวเอง ในฐานะหัวหน้าทีมเศรษฐกิจ เนื่องจากงานที่ประเทศไทยก็ยุ่งขิง และวันนี้ต้องเข้าร่วมประชุมกับ คสช. ก่อนประชุมคณะรัฐมนตรีอีก 
...ดูเหมือนสำนักพยากรณ์เศรษฐกิจต่างประเทศ เกือบทุกแห่งไม่ให้กำลังใจรัฐบาลประยุทธ์ 1 เลย เล่นหั่นตัวเลขการเติบโตของเศรษฐกิจทั้งปีนี้และปีหน้าแบบไม่เกรงใจกันเลย ยังไงเสียเรายังให้กำลังใจท่านนายกฯ บิ๊กตู่ แก้มยุ้ย ในเมื่อเต็มใจอาสามาเก็บขยะกองใหญ่ที่รัฐบาลชุดก่อนทำไว้ ก็เจอหนักหน่อย มรดกแต่ละเรื่องที่ทิ้งไว้ให้ ไม่ไหวจะเคลียร์ 
...กระแส Ice Bucket Challenge ที่นายแบงก์ระดับซีอีโอและเอ็มดีหลายท่าน นักธุรกิจ และประชาชนทั่วไป ช่วยกันทำบุญลูกโซ่ แม้กระแสนี้ฮิตกันแค่ 2-3 สัปดาห์ แต่สถาบันประสาทวิทยา ระบุว่า มีเงินบริจาคเข้ากองทุนช่วยเหลือผู้ป่วยโรคกล้ามเนื้ออ่อนแรงถึง 16 ล้านบาท และยังมีการบริจาคที่มูลนิธิอื่นๆ อีก ช.ชดา ในฐานะผู้มีส่วนร่วมด้วยช่วยกัน ขออนุโมทนาและกราบขอบพระคุณนายแบงก์หลายท่านที่รับคำท้ามาร่วมทำบุญด้วยกัน 
...ใครที่ไม่ได้ไปที่สนามบินสุวรรณภูมินาน อาจงงที่เจอสีเขียวของธนาคารกสิกรไทยตัดกับสีม่วงของธนาคารไทยพาณิชย์อย่างสวยงาม แถมแบงก์กสิกรไทยใช้เทคนิคไฟสว่าง สีเขียวที่มีน้อยกว่าสีม่วงกลายเป็นดูเยอะ เรื่องของสี ใครว่าไม่สำคัญ